| ***Pinus lambertiana*** |
| --- |
| Saldžioji pušis |
| Saldžioji pušis (Pinus lambertiana)Nekelianti susirūpinimo |
| Mokslinė klasifikacija |
| 

|  |  |
| --- | --- |
| Karalystė: | Augalai  *( Plantae)* |
| Skyrius: | Pušūnai  *( Pinophyta)* |
| Klasė: | Pušainiai  *( Pinopsida)* |
| Šeima: | Pušiniai  *( Pinaceae)* |
| Gentis: | Pušis  *( Pinus)* |
| Rūšis: | Saldžioji pušis  *( Pinus lambertiana)* |

 |
| Binomas |
| ***Pinus lambertiana***Douglas, 1827 |
| **Sinonimai** |
| * *Pinus lambertiana* var. *martirensis* Silba
* *Pinus lambertiana* var. *minor* Lemmon
* *Pinus lambertiana* var. *purpurea* Lemmon
* *Strobus lambertiana* (Douglas) Moldenke
 |
| **Paplitimas** |
|  |
| Saldžiosios pušies savaiminio paplitimo arealas Šiaurės Amerikoje *(šviesiai žalia spalva)* |

**Saldžioji pušis** (lot. *Pinus lambertiana*) – pušinių (*Pinaceae*) šeimos visžalių spygliuočių rūšis. Medžiai vienanamiai.

Vyriški kankorėžiai prieš apsidulkinimą
Kankorėžiai
Tarp pušinių turi vienus masyviausių kankorėžių
Saldžioji pušis

Paplitimas ir augavietės
------------------------

Paplitusi JAV vakaruose, o pagrindinis arealas vakariniame Oregone bei kalnuotose Kalifornijos vietovėse. Šiek tiek auga Nevados vakariniame pakraštyje bei Žemutinėje Kalifornijoje (Meksika).

Auga kalnuotose vietovėse 300-3200 m aukštyje, dažnai persimaišiusi su kitais spygliuočiais. Tinkamiausias jų geram vegetavimui gerai pralaidus, dirvožemis. Lamberto pušis anglų ir kitose kalbose vadinama „cukrine pušimi", dėl kvapių ir saldžių sakų. XX a. daug šios pušies sengirių buvo iškirsta.

Požymiai
--------

Jų kamienas status, laja siaurai kūgiška, vėliau tampa plokščiaviršūnė. Jauno medžio žievė plona ir pilkšvai žalia, vėliau sustorėja iki 7,5 cm, rausvai ruda su vertikaliai ir giliai sueižėjusiomis žievės dalelėmis. Spygliai 5-10 cm ilgio, 1-1,5 mm pločio, susitelkę po 5. Vyriški kankorėžiai iki 15 cm ilgio, geltoni. Moteriški Kankorėžiai cilindriški, gelsvai rudi, 25-46 cm ilgio, rečiau dar ilgesni (ilgiausi tarp visų pušinių), su 6-15 cm ilgio žvyneliais. Sėklos 10-20 mm ilgio, su 2-3 cm ilgio skristuku.

### Matmenys

Greitai augantys medžiai. Aukščiausi pušų genties medžiai, nors panašaus aukščio užauga geltonosios pušies *Pinus ponderosa subsp. benthamiana* porūšis, taip pat vieni aukščiausių Šiaurės Amerikos medžių. Saldžiosios pušys paprastai užauga 40-60 m, nors rečiau, bet pasitaiko ir 75-82 m aukščio medžiai. Vienas tokių – **82,19** m aukščio (*pagal R. van Pelt*) medis 2010 metais nudžiūvo ir šiuo metu aukščiausia laikoma **77,85** m aukščio medis. Kamieno skersmuo 90-180 cm, rečiau 150–250 cm, bet dabar žinomas augantis medis, turintis **352** cm skersmens kamieną.

Saldžioji pušis gerokai pralenkia visas pušų genties rūšis ir savo masyvumu. Vienos augančios išmatuotas tūris buvo **255 m³**.Šio medžio kiti duomenys tokie: aukštis 62,8 m, kamieno skersmuo 3,34 m, auga Dorington’e (Kalifornija). Palyginimui antra pagal masyvumą gentyje geltonoji pušis su jos *Pinus ponderosa subsp. benthamiana* porūšiu yra **143,5 m³** tūrio, aukštis 72,2 m, kamieno skersmuo 253 cm. Matyt masyviausia istoriniais laikais augusi saldžioji pušis buvo pastebėta 1826 metais, apie tai bylojantys istoriniai dokumentai. 1 m aukštyje nuo žemės turėjusi **5,60** m kamieno skersmenį, 40,84 m aukštyje kamieno skersmuo siekė 1,69 m, o bendras medžio aukštis buvo 65,53 m. Ji buvo išmatuota botaniko David’o Douglas’o turėjusio gerą reputaciją, anuomet tyrinėjusio Šiaurės Amerikos vakarų dalies augaliją.

Amžius
------

Apie jų seniausius individus mažai informacijos arba ji neparemta šaltiniais. Vienas tokių, tai škotų kilmės amerikiečių gamtininkas John Muir yra teigęs esančias 800 metų, bet nepaliko daugiau jokių įrodymų. Taip pat *(A.C.Carder, 1995. Forest giants of the world: past and present. Fitzhenry and Whiteside. 208 pp.)* teigia apie 760 metų senumo medžius. Bet dabar vyrauja teiginiai, kad tai palyginus neilgai gyvenantys medžiai – 400–500, rečiau iki 600 metų.

Taip pat skaitykite
-------------------

* Pasaulio aukščiausios medžių rūšys

Šaltiniai
---------

1. ↑  terminai.vlkk.lt / Saldžioji pušis (VLKK)
2. ↑  conifers.org / Pinus lambertiana

Nuorodos
--------

* Saldžiosios pušies mokslinis lotynų kalba pavadinimas ir sinonimai per (theplantlist.org) Archyvuota kopija 2011-01-03 iš Wayback Machine projekto. (ipni.org), (tropicos.org), (kew.org) svetaines *Anglų k.*
* Pinus lambertiana (fs.fed.us), *Anglų k.*
* Pinus lambertiana (conifers.org), *Anglų k.*
* Pinus lambertiana (efloras.org), *Anglų k.*
* Pinus lambertiana (pfaf.org), *Anglų k.*
* Sugar pine (dendro.cnre.vt.edu), *Anglų k.*
* Pinus lambertiana (plants.usda.gov) Archyvuota kopija 2012-06-27 iš Wayback Machine projekto. *Anglų k.*
* Pinus lambertiana (iucnredlist.org), *Anglų k.*

Galerija
--------

* KankorėžiaiKankorėžiai

|  |  |
| --- | --- |
|  | **Vikiteka: Saldžioji pušis** – vaizdinė ir garsinė medžiaga  |

|  |  |  |  |
| --- | --- | --- | --- |
| 

| Ž • A • RDendrologija |
| --- |
|  |
| 
Botanika · Augalija · Flora · Augalai · Sumedėjęs augalas · Liana · Puskrūmis · Krūmokšnis · Krūmas · Krūmedis · Medis · Vaismedis · Kultivaras · Lapuočiai · Spygliuočiai · Vienanamis augalas · Dvinamis augalas
Iliustruotas Lietuvos augalų genčių vardynas · Lietuvos vietinės medžių ir krūmų rūšys · Lietuvos išskirtiniai medžiai · Lietuvos svetimžemė dendroflora · Pasaulio išskirtiniai medžiai 
Miškas · Miško skliautas · Pomiškis · Lietuvos miškai · Pasaulio miškai (šalys pagal miškų plotą) · Miškų nykimas (neteisėtas miško kirtimas)
Miškininkystė (ekologinė miškininkystė) · Miško atkūrimas · Įveisimas · Miškų ūkis · Miškų urėdija · Girininkija · Eiguva · Lietuvos miškų institutas |

 |